මුවන්පැලැස්ස ගුවන් විදුලි නාට්‍යයේ මැණිකේ ගේ චරිතය දශක ගණනාවක් නිරුපණය කරමින් ජනප්‍රිය වූ ඇය වේදිකා නාට්‍ය, චිත්‍රපට, ටෙලි නාට්‍ය ගණනාවකට සිය රංගන දායකත්වය ලබා දී තිබෙනවා.සත් සමුදුර චිත්‍රපටයෙන් සිනමාවට පිවිසි ඇය දියමන්ති, කරුමක්කාරයෝ , මුවන් පැලැස්ස කතා ත්‍රිත්වය ,ආරාධනා ,දඩයම ,බට්ටි, වදුල වැනි චිත්‍රපට රැසකට සිය රංගන දායකත්වය ලබාදෙමින්  රත්නාවලී කැකුණවල මෙරට කලා කෙත පෝෂණය කළා.වසර 50කට අධික, සිය රංගන දිවිය තුල සරසවිය ,ජනාධිපති ,උණ්ඩා ,සහ ගුවන් විදුලි  සම්මාන රැසකින් ඇය පිදුම් ලබා තිබෙනවා.අසනීප තත්වයෙන් පසුව රෝහල් ගතව සිට නිවසට පැමිණි ඇයගේ, සුවදුක් විමසීමට මුවන්පැලැස්ස ගුවන් විදුලි නාට්‍යයේ කෝරළේ මහත්තයා චරිතය නිරුපණය කළ ප්‍රවීන රංගන ශිල්පී විජේරත්න වරකාගොඩ ඊයේ (16) දිනයේ පැමිණ ඇති බවයි සුදිත් විදුෂන අප සමඟ පවසා සිටියේ.සුවහසක් රසික හදවත් ආදරයෙන් වැළඳගත් ජ්‍යෙෂ්ඨ කලාකාරිනී රත්නාවලී කැකුණවල ඔබට දිර්ඝායුෂ.